Document ID: /roh_data/filtered/fineweb-2-filterrobots_roh.jsonl.gz/32353

Sur 800 meters manchenta Büchel bronz mo per in dieschavel secunda, e 100 meters avant l'arrivada era ella anc sin plazza dus. Campiunessa europeica daventa Natalia Pryschtschepa da l'Ucraina, avant la favurita la Franzosa Rénelle Lamote e la Svedaisa Lovisa Lindh.
Entant ha la Svizra Lea Sprunger cuntanschì la qualificaziun per il final dals 400 meters obstachels. Quai fa ella cun ina victoria suverana en il mezfinal.
Spertas staffettas svizras
La staffetta da las dunnas svizras sur 4 giadas 100 meters ha fatg in nov record svizzer en la cursa da qualificaziun. Ajla Del Ponten Sarah Atcho, Ellen Sprunger e Salomé Kora èn stadas per set tschientavels pli spertas ch'avant dus onns. E cun quest temp han ellas era cuntanschì il final.
Medemamain sa qualifitgada per il final è la staffetta dals umens sur 4 giadas 100 meters, cun Pascal Mancini, Amaru Schenkel, Suganthan Somasundaram ed Alex Wilson.
RR novitads 21:00/22:00